4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์และบริการ

บริษัทเป็นผู้ผลิตและจำหน่ายเสื้อผ้าสำเร็จรูปทั้งในและต่างประเทศ
ภายใต้เครื่องหมายการค้าชั้นนำซึ่งเป็นที่รู้จักกันทั้งในและต่างประเทศ รวมทั้งสินค้าที่เป็น
International Brand และ House Brand ของในเครือสหพัฒน์ฯ ได้จำแนกประเภทดังนี้

ผลิตภัณฑ์หลัก:

เสื้อผ้าบุรุษ ภายใต้เครื่องหมายการค้า ARROW, LACOSTE, BSC 2001, PRIMO LINEA

เสื้อผ้าสตรี ภายใต้เครื่องหมายการค้า ARROW, LACOSTE, PRIMO LINEA

เสื้อผ้าเด็ก ภายใต้เครื่องหมายการค้า LACOSTE

ชุดว่ายน้ำ ภายใต้เครื่องหมายการค้า STREAM LINE, ELLE, ARENA , BSC

ผ้ายืด ตามคำสั่งซื้อของลูกค้า

และบริษัทยังเป็นผู้ผลิต ชุดกีฬา, Tracksuit, Blazer, Jacket และ Uniform
ภายใต้เครื่องหมายการค้ารับอนุญาต และตามคำสั่งซื้อของลูกค้า

ฐานการผลิต

  ------------------- ----------------- -----------------------------------
                      สถานที่ตั้ง           

  สำนักงานใหญ่          กรุงเทพมหานคร      ศูนย์กลางบริหารจัดการ และ ผลิตชุดว่ายน้ำ

  โรงงานสาขาลำพูน      จังหวัดลำพูน         เสื้อผ้าสำเร็จรูปที่ผลิตจากผ้าทอ

  โรงงานสาขากบินทร์บุรี   จังหวัดปราจีนบุรี      ผลิตผ้ายืดผืน และ
                                        เสื้อผ้าสำเร็จรูปที่ผลิตจากผ้าถัก

  โรงงานสาขาเวลโกรว์   จังหวัดฉะเชิงเทรา    เสื้อผ้าสำเร็จรูปที่หลากหลาย
  ------------------- ----------------- -----------------------------------

สิทธิและประโยชน์จากการส่งเสริมการลงทุน

  บริษัทได้รับบัตรส่งเสริมการลงทุนจำนวน 5 ฉบับ ดังรายละเอียด ปรากฏตามตารางดังนี้

+---------------------+--------+--------+--------+--------+---------+
| 1. บัตรส่งเสริมเลขที่    | 701    | 703    | 703    | 1733(2 | 1446(   |
|                     | 0/2537 | 2/2537 | 0/2538 | )/2546 | 2)/2550 |
+---------------------+--------+--------+--------+--------+---------+
| 2. วันที่ได้รับบัตรส่งเสริม | 20/6/  | 4/1    | 20/1   | 17/1   | 4       |
|                     | 2537   | 0/2537 | 0/2538 | 2/2546 | /5/2550 |
+---------------------+--------+--------+--------+--------+---------+
| 3. วันที่เริ่มใช้สิทธิ      | 31/    | 3/     | 5/     | 12/    | 15      |
|                     | 7/2538 | 1/2540 | 2/2541 | 5/2547 | /2/2551 |
+---------------------+--------+--------+--------+--------+---------+
| 4.                  | ผล     | การทอห | ผล     | ผล     | ผลิตผลิตภ |
| เพื่อส                | ิตเสื้อผ้า | รือถักผ้า | ิตเสื้อผ้า | ิตเสื้อผ้า | ัณฑ์สิ่งทอห |
| ่งเสริมการลงทุนในกิจการ |        |        |        |        | รือชิ้นส่วน |
|                     | ส      | ผล     | ส      | ส      |         |
|                     | ำเร็จรูป | ิตเสื้อผ้า | ำเร็จรูป | ำเร็จรูป |         |
|                     |        |        |        |        |         |
|                     |        | ส      |        |        |         |
|                     |        | ำเร็จรูป |        |        |         |
+---------------------+--------+--------+--------+--------+---------+
| 5.                  |        |        |        |        |         |
| สิทธิป                |        |        |        |        |         |
| ระโยชน์สำคัญที่บริษัทได้รับ |        |        |        |        |         |
+---------------------+--------+--------+--------+--------+---------+
| 5.1                 | 8 ปี    | 8 ปี    | 7 ปี    | 8 ปี    | 8 ปี     |
| ได้รับ                |        |        |        |        |         |
| ยกเว้นภาษีเงินได้นิติบุคคล | (หมด   | (หมด   | (หมด   | ไม่เกิน  | ไม่เกิน   |
| สำหรับกำไรสุทธิที่ได้จากก | อายุวันที่ | อายุวันที่ | อายุวันที่ | 44.90  | 290     |
| ารประกอบกิจการที่ได้รับก |        |        |        |        | ล้านบาท  |
| ารส่งเสริมนับแต่วันที่มีราย | 30/7/  | 2/1    | 4/2    | ล้านบาท |         |
| ได้จากการประกอบกิจการ | 2546)  | /2548) | /2548) |        |         |
|                     |        |        |        | (บริษัทไ |         |
|                     |        |        |        | ด้ใช้สิทธ |         |
|                     |        |        |        | ิการยกเ |         |
|                     |        |        |        | ว้นภาษีเ |         |
|                     |        |        |        | งินได้คร |         |
|                     |        |        |        | บทั้งจำน |         |
|                     |        |        |        | วนแล้ว) |         |
+---------------------+--------+--------+--------+--------+---------+
| 5.2                 | 8 ปี    | 8 ปี    | 7 ปี    | 8 ปี    | 8 ปี     |
| ได้รับยกเว้นไม่ต้อ       |        |        |        |        |         |
| งนำเงินปันผลจากกิจการท | (หมด   | (หมด   | (หมด   |        |         |
| ี่ได้รับการส่งเสริมซึ่งได้รับ | อายุวันที่ | อายุวันที่ | อายุวันที่ |        |         |
| ยกเว้นภาษีเงินได้นิติบุคคล |        |        |        |        |         |
| ตามข้อ 5.1           | 30/7   | 2/1    | 4/2    |        |         |
| ไปรวม               | /2546) | /2548) | /2548) |        |         |
| คำนวณเพื่อเสียภาษีเงินได้ |        |        |        |        |         |
+---------------------+--------+--------+--------+--------+---------+
| 5.3                 | 5 ปี    | 5 ปี    | -      | -      | 5 ปี     |
| ได้รับการล            |        |        |        |        |         |
| ดหย่อนภาษีเงินได้นิติบุคคล | (หมด   | (หมด   |        |        |         |
| สำหรับกำไรสุทธิที่ได้รับจา | อายุวันที่ | อายุวันที่ |        |        |         |
| กการลงทุนในอัตราร้อยละ |        |        |        |        |         |
| 50                  | 30/7   | 2/1    |        |        |         |
| ของอัตราปกตินับแต่วันที่พ  | /2551) | /2553) |        |        |         |
| ้นกำหนดระยะเวลาตามข้อ |        |        |        |        |         |
| 5.1                 |        |        |        |        |         |
+---------------------+--------+--------+--------+--------+---------+
| 5.4                 | 10 ปี   | 10 ปี   | -      | -      | 10 ปี    |
| ได้รับอนุญาตให้หักค่าขนส่ง |        |        |        |        |         |
| ค่าไฟฟ้าและค่าน้ำประปา  | (หมด   | (หมด   |        |        |         |
| 2 เท่าของค่าใช้จ่าย     | อายุวันที่ | อายุวันที่ |        |        |         |
| ดังกล่าว              |        |        |        |        |         |
| นับแต่วันที่เริ่มมีรายได้    | 30/7   | 2/1    |        |        |         |
|                     | 2548)  | /2550) |        |        |         |
+---------------------+--------+--------+--------+--------+---------+
| 5.5                 | ร      | ร      | -      | ร้อยละ  | ร้อยละ   |
| ได้รับอนุญาตให้หักเงิน    | ้อยละ25 | ้อยละ25 |        | 25 ของ | 25 ของ  |
| ลงทุนในการติดตั้งหรือก่อส |        |        |        |        |         |
| ร้างสิ่งอำนวยความสะดวก | ของเ   | ของเ   |        | เ      | เงินลงทุน |
| นอกเหนือไปจา         | งินลงทุน | งินลงทุน |        | งินลงทุน |         |
| กการหักค่าเสื่อมราคาปกติ |        |        |        |        |         |
|                     | (หมด   | (หมด   |        |        |         |
|                     | อายุวันที่ | อายุวันที่ |        |        |         |
|                     |        |        |        |        |         |
|                     | 30/7   | 2/1    |        |        |         |
|                     | /2546) | /2548) |        |        |         |
+---------------------+--------+--------+--------+--------+---------+

ในฐานะที่เป็นกิจการที่ได้รับการส่งเสริมการลงทุน บริษัทจะต้องปฏิบัติตามเงื่อนไขและข้อกำหนดต่าง
ๆ เกี่ยวกับการส่งเสริมการลงทุนโดยเคร่งครัด

4.2 การตลาดและภาวะการแข่งขัน

ตลาดในประเทศ

บริษัทฯ ตระหนักถึงความสำคัญในการร่วมทำการตลาดเชิงรุกอย่างต่อเนื่อง กับ บมจ.ไอ.ซี.ซี.
อินเตอร์เนชั่นแนล ซึ่งเป็นลูกค้าหลักและเป็นตัวแทนจัดจำหน่าย
โดยจัดทำข้อมูลสำรวจความต้องการและความพึงพอใจของผู้บริโภคอย่างสม่ำเสมอ
เพื่อสามารถตอบสนองความต้องการของผู้บริโภคได้มากที่สุด และร่วมจัดทำกิจกรรมต่าง ๆ
เพื่อให้เข้าถึงผู้บริโภคกลุ่มเป้าหมาย
ซึ่งการจัดการส่งเสริมการขายได้คำนึงถึงภาพลักษณ์ของแบรนด์เป็นหลัก

ปัจจุบันบริษัทดำเนินธุรกิจควบคู่กับการมีส่วนร่วมรับผิดชอบต่อสังคมและสิ่งแวดล้อม (CSR)
โดยได้กำหนดเป็นนโยบายหนึ่งในการดำเนินธุรกิจด้านการตลาดของบริษัท
แม้จะมีปัจจัยกระทบต่อเป้าหมายธุรกิจของบริษัทก็ตาม ผนวกกับการคิดบวก (Positive
Thinking) นับเป็นแรงผลักดันการตลาดที่สำคัญของบริษัทอีกช่องทางหนึ่ง ซึ่งบริษัทฯ
ได้ร่วมกับฝ่ายการตลาดจัดทำกิจกรรมทางการตลาดเพื่อสังคมอย่างต่อเนื่องมาโดยตลอดหลายปี อาทิ
สินค้าแบรนด์เนม ARROW “โครงการพาช้างกลับบ้าน”
เป็นการประสานธุรกิจกับความรับผิดชอบต่อสังคม และสิ่งแวดล้อม
เพื่อสร้างให้เป็นองค์กรที่มีคุณค่าของสังคม

ส่วนทางด้าน Uniform และการจำหน่ายผ้าถัก บริษัทฯ สามารถขยายฐานการตลาดได้เป็นอย่างดี
ทั้งชุดทำงานในโรงงาน และในสำนักงาน และการจำหน่ายผ้าถักให้แก่ลูกค้าภายนอก
เนื่องจากบริษัทมีทีมงานที่มีความเชี่ยวชาญและมีประสิทธิภาพตั้งแต่การออกแบบ การถักผ้า
จนถึงการส่งมอบสินค้า รวมถึงการมีบริการที่ดีทั้งก่อนและหลังการขาย
คำนึงถึงหลักการแข่งขันทั้งด้านคุณภาพและราคาที่เหมาะสม บริษัทฯได้จัดทำชุด
Uniformให้แก่องค์กรที่มีชื่อเสียงทั้งสถาบันการเงิน รัฐวิสาหกิจ และบริษัทเอกชน หลายแห่ง

ในปี 2552 ลูกค้า Uniform ให้ความไว้วางใจบริษัท มีความพึงพอใจในสินค้า
และการบริการทั้งก่อนและหลังการขายของทีมงานเป็นอย่างดี เป็นลูกค้าอย่างต่อเนื่องของบริษัท
รวมทั้งมีการสื่อสารต่อไปยังลูกค้ารายใหม่อีกด้วย บริษัทฯ มีความมุ่งมั่นในการขยายฐานการตลาด
Uniform และผ้าถัก (Knitted Fabric) เพื่อสามารถสร้างให้เป็นรายได้หลักในอนาคต

ช่องทางการจัดจำหน่ายตลาดในประเทศ บริษัทฯ เป็นผู้ผลิตและจำหน่ายสินค้าให้กับบริษัท
ไอ.ซี.ซี.อินเตอร์เนชั่นแนล จำกัด (มหาชน)
เป็นบริษัทในกลุ่มสหพัฒน์และเป็นลูกค้ารายใหญ่ของบริษัท
เป็นบริษัทชั้นนำที่มีศักยภาพและความเชี่ยวชาญในการทำการตลาดในประเทศ
โดยเป็นผู้จัดจำหน่ายรายใหญ่ให้กับห้างสรรพสินค้า ดิสเคาน์สโตร์
และร้านค้าในศูนย์การค้าชั้นนำทั่วประเทศ

ส่วนสินค้าที่เป็นเครื่องหมายการค้าของบริษัท ( House Brand )
บริษัทเป็นผู้จำหน่ายตรงให้กับลูกค้า โดยมี ร้านค้าของตัวเอง และจำหน่ายผ่าน Factory Outlet

พร้อมกันนี้บริษัทได้มีหน่วยงานรับจ้างผลิต (Made To Order) รวมถึงการจัดทำชุด Uniform
โดยนำเสนอและจำหน่ายตรงต่อลูกค้า อาทิ สถาบันการเงิน รัฐวิสาหกิจ
องค์กรและบริษัทเอกชนต่าง ๆ เพื่อเป็นการเพิ่มช่องทางการจัดจำหน่าย

ตลาดต่างประเทศ

จากวิกฤตการทางการเงินในสหรัฐซึ่งส่งผลกระทบต่อเศรษฐกิจโลกและเศรษฐกิจไทยตั้งแต่ปี 2551
ได้ส่งผลกระทบต่อเนื่องมายังปี 2552 บริษัทฯได้รับผลกระทบจากสถานการณ์ดังกล่าว
เนื่องจากลูกค้าส่วนใหญ่อยู่ในกลุ่มประเทศอเมริกาและยุโรป ได้รับผลกระทบจากสภาวะเศรษฐกิจ
ผู้บริโภคชะลอการใช้จ่าย ทำให้ลูกค้าหลักบางรายลดปริมาณคำสั่งซื้อลง และมีการบริหารสต็อคสินค้า
ซึ่งได้ส่งผลกระทบต่อเป้าหมายธุรกิจของบริษัท

เพื่อสร้างความได้เปรียบของสิ่งทอไทย บริษัทมุ่งเน้นที่คุณภาพและความประณีตของสินค้า
รวมถึงการมีวัตถุดิบที่มีความหลากหลายและความเป็นพิเศษ
บริหารต้นทุนสินค้าและการพัฒนาช่องทางการจัดจำหน่าย เพื่อให้เกิดความสามารถเชิงการแข่งขัน

ในปี 2552 บริษัทฯได้ร่วมจัดแสดงสินค้ากับบริษัทในเครือสหพัฒน์ดังนี้

  ● บริษัทนำผ้าถัก(knitted fabric) และ เสื้อผ้าสำเร็จรูป ร่วมโชว์ในงาน “Cotton
  Buyers Tour to

  Indonesia” เมื่อวันที่ 1 – 5 มิถุนายน 2552 ณ ประเทศอินโดนีเซีย

  ● บริษัท ได้ทำการเปิดตัวสินค้าใหม่จำนวน 2 Brand คือ “Proud” และ 360 (Three Six
  O)ในงาน

  “13^(th) Saha Group Export & Trade Exhibition”
  ซึ่งเป็นงานที่บริษัทเข้าร่วมอย่างต่อเนื่องทุกปี

และยังได้เข้าร่วมงานแสดงสินค้ากับกรมส่งเสริมการส่งออกในงาน

● BIFF & BIL(Bangkok International Fashion Fair & Bangkok International
Leather Fair)

ณ ศูนย์แสดงสินค้าและการประชุม อิมแพ็ค เมืองทองธานี เมื่อวันที่ 13 – 16 สิงหาคม 2552

บริษัท นำสินค้าใหม่ 2 Brand คือ “Proud” และ 360 (Three Six O)
จัดแสดงในงานเพื่อเป็นการประชาสัมพันธ์ brand อย่างต่อเนื่อง

● งาน Texworld Spring/Summer 2009 ณ ประเทศฝรั่งเศส เมื่อวันที่ 14 – 17 กันยายน
2552 โดยบริษัทเล็งเห็นถึงศักยภาพขององค์กร และ ช่องทางการจัดจำหน่ายผ้าถัก (Knitted
Fabric ) จึงนำผ้าถัก และ เสื้อผ้าสำเร็จรูปเข้าร่วมแสดงในงาน Texworld เป็นครั้งแรก
โดยได้รับการสนับสนุนจากกรมส่งเสริมการส่งออก

ทั้งนี้เพื่อเป็นการเพิ่มช่องทางการจัดจำหน่ายในการเสริมสร้างรายได้แก่องค์กร
และยังเป็นการร่วมสร้างเสริมศักยภาพในธุรกิจสิ่งทอของประเทศไทยอีกด้วย

ช่องทางการจำหน่ายตลาดต่างประเทศ บริษัทฯ จัดจำหน่ายผ้าถักและเสื้อผ้าสำเร็จรูปผ่าน
Trading Firm และจำหน่ายตรงให้กับลูกค้าทั้งใน สหรัฐอเมริกา ยุโรป และเอเชีย

ในปี 2552 บริษัทฯ จำหน่ายสินค้าในประเทศและส่งออกไปยังต่างประเทศ
โดยมีสัดส่วนในประเทศร้อยละ 92 และส่งออกร้อยละ 8

แนวโน้มภาวะอุตสาหกรรมและการแข่งขัน

กลุ่มสินค้าเครื่องนุ่งห่มและเสื้อผ้าสำเร็จรูปถือเป็นกลุ่มสิ่งทอปลายน้ำ
ปัจจุบันมีการแข่งขันกันสูงเนื่องจากมีผู้ประกอบการจำนวนมากในอุตสาหกรรมนี้
ซึ่งผู้บริโภคให้ความสำคัญในเรื่องของราคามากขึ้น
ผู้ประกอบการส่วนใหญ่จึงแข่งขันกันในด้านราคาสินค้า
นอกจากนี้ยังเป็นผลมาจากปัญหาขีดความสามารถด้านการแข่งขันกับสินค้าจากประเทศที่มีต้นทุนการผลิตต่ำกว่า
เช่น จีน เวียดนาม บังคลาเทศ อินเดีย และอินโดนีเซีย
ซึ่งได้เข้ามาแย่งส่วนแบ่งตลาดสินค้าเสื้อผ้าสำเร็จรูปในไทย
ทั้งนี้ผู้ประกอบการในไทยยังได้รับผลกระทบจากราคาน้ำมันในตลาดโลกปรับตัวเพิ่มขึ้นอย่างต่อเนื่อง
ส่งผลกระทบต่อเศรษฐกิจและกำลังซื้อภาคประชาชน และ

ปัญหาทางด้านเงินบาทแข็งค่า ซึ่งยากต่อการคาดการณ์หรือการกำหนดราคาของผู้ส่งออก
ความเสี่ยงที่เกิดขึ้นจากค่าเงินบาทที่ไม่มีเสถียรภาพนี้
เป็นผลให้ผู้ส่งออกบางรายขาดทุนจากการตั้งราคาสินค้า
รวมถึงการส่งผลให้สินค้าเสื้อผ้าสำเร็จรูปของไทยมีต้นทุนการผลิตที่สูงขึ้น
ทำให้ผู้ประกอบการจำเป็นต้องปรับราคาสูงขึ้นตามไปด้วย
ผลกระทบดังกล่าวส่งผลต่อยอดคำสั่งซื้อจากลูกค้าต่างประเทศลดลง

และจากการเปิดเสรีการค้าอาเซียน และอาเซียน-จีน ในกลุ่มสิ่งทอและเครื่องนุ่งห่ม
รวมถึงการทำสัญญาภายใต้กรอบข้อตกลงทางการค้ากับประเทศญี่ปุ่นหรือ JTEPA
โดยเขตการค้าเสรีอาเซียน ซึ่งจะมีผลบังคับใช้ในเดือน ม.ค. 2553 ทำให้ประเทศต่างๆ
พยายามใช้กลยุทธ์การค้าด้านราคามาใช้ในการแข่งขันเพื่อให้ได้มาซึ่งส่วนแบ่งการตลาดเครื่องนุ่งห่มในแถบประเทศอาเซียน

ข้อมูลประเทศคู่แข่งขันที่สำคัญ

ด้านสิ่งทอ ได้แก่ จีน อินเดีย แคนาดา เม็กซิโก เกาหลีใต้ และปากีสถาน

ด้านเสื้อผ้าสำเร็จรูป ได้แก่ จีน เม็กซิโก อินโดนีเซีย อินเดีย เวียดนาม และบังคลาเทศ

ด้านค่าจ้างแรงงานที่ถูกกว่า ได้แก่ จีน อินเดีย อินโดนีเซีย ปากีสถาน ศรีลังกา เวียดนาม
และฟิลิปปินส์

อุตสาหกรรมสิ่งทอและเครื่องนุ่งห่มบางประเทศในกลุ่มอาเซียน อาทิ อินโดนีเซีย มาเลเซีย กัมพูชา
ได้ปรับเปลี่ยนบทบาทจากที่เป็นประเทศคู่ค้าเป็นประเทศคู่แข่งที่สำคัญของไทย
มีผลทำให้อุตสาหกรรมไทยต้องปรับตัวอย่างมากและจำเป็นอย่างยิ่งที่จะต้องปรับเปลี่ยนกลยุทธ์หรือทิศทางในรูปแบบใหม่ให้สอดคล้องกับสถานการณ์ต่าง
ๆ เพื่อให้สามารถพึ่งพาตนเองได้มากขึ้น

ศักยภาพและกลยุทธ์

1.  การบริหารจัดการที่มีประสิทธิภาพ:
    บริษัทได้นำหลักการบริหารจัดการเข้ามาช่วยในกระบวนการผลิตให้มีประสิทธิภาพมากขึ้น
    โดยการพัฒนาระบบการจัดห่วงโซ่อุปทาน (Supply Chain Management)
    เข้ามามีส่วนช่วยในระบบต่างๆให้มากขึ้น อาทิ ระบบการสั่งซื้อวัตถุดิบ การผลิต
    การกระจายสินค้า ตลอดจนการบริการหลังการขาย
    เพื่อลดระยะเวลาและต้นทุนในกระบวนการผลิต

2.  การปรับเปลี่ยนรูปแบบธุรกิจ: บริษัทฯได้มีการปรับบทบาทการดำเนินงาน
    จากเดิมที่มุ่งเน้นการผลิตตามคำสั่งซื้อหรือการรับจ้างผลิตในลักษณะ (Original Equipment
    Manufacturing: OEM) มาเป็นการนำเสนอผลิตภัณฑ์โดยมีการออกแบบสินค้าเอง
    ในลักษณะ(Original Design Manufacturing: ODM)
    เพื่อตอบสนองความต้องการของลูกค้าแบบครบวงจร

3.  การพัฒนาระบบการผลิต: บริษัทฯ
    ได้มุ่งเน้นการพัฒนาระบบการผลิตเพื่อให้มีประสิทธิภาพและประสิทธิผล
    โดยให้ความสำคัญกับการลดต้นทุนสินค้าและเพิ่มประสิทธิภาพการผลิต ซึ่งบริษัทฯได้นำระบบ
    TQM (Total Quality Management) และระบบ LEAN มาใช้ในระบบการผลิต
    ทำให้ระบบการผลิตเป็นไปอย่างมีประสิทธิภาพ

4.  การพัฒนาผลิตภัณฑ์: จากการที่ลูกค้าหลักได้มีการลดปริมาณการสั่งซื้อลง
    ทำให้บริษัทฯได้วางแผนในการเพิ่มยอดขายโดยการสร้างผลิตภัณฑ์ภายใต้ตราสินค้าของบริษัทเองหรือ
    House Brand ซึ่งบริษัทได้มีการออกสินค้าดังกล่าว จำนวน 2 แบรนด์ คือ PROUD และ 360
    (Three Six O)

ผลิตภัณท์ใหม่ Proud และ 360 (THREE SIX O)

ในส่วนของ PROUD บริษัทฯได้พิจารณากลยุทธ์การเติบโตในแนวนอน(Horizontal Growth
Strategy) แบบสัมพันธ์กับธุรกิจเดิม (Concentric Diversification)
โดยการเจาะตลาดเฉพาะกลุ่มหรือ (Niche Market) เนื่องจากบริษัทมีความรู้ ความชำนาญ
จากพื้นฐานเดิม ที่เป็นผู้ผลิตเสื้อผ้าสำเร็จรูปครบวงจร
ซึ่งจากการวิเคราะห์และข้อมูลสถิติจากหน่วยงานของภาครัฐและเอกชน
พบว่าประชากรในประเทศไทยกำลังประสบปัญหาภาวะโรคอ้วน และได้มีแนวโน้มเพิ่มสูงขึ้นเรื่อยๆ
เนื่องจากการบริโภคและการดำรงชีวิตในสังคมปัจจุบัน ดังนั้นบริษัทฯ
จึงมุ่งการเจาะตลาดเฉพาะกลุ่มไปที่ ตลาดเสื้อผ้าเสื้อสุภาพสตรีรูปร่างพิเศษ ภายใต้แบรนด์ PROUD
เนื่องจากลุ่มสุภาพสตรีดังกล่าวเป็นกลุ่มที่ศักยภาพในการตัดสินใจซื้อ
โดยได้ดำเนินกลยุทธ์การตลาดในลักษณะ Blue Ocean ซึ่งกลุ่มคู่แข่งขันยังมีไม่มากนัก
และสภาวะการณ์การแข่งขันก็ไม่รุนแรง

บริษัทได้กำหนดตำแหน่งผลิตภัณฑ์ของสินค้า PROUD
คือเป็นเสื้อผ้าสำหรับสุภาพสตรีรูปร่างพิเศษที่มีรูปแบบตามสมัยนิยม
และสามารถเลือกสวมใส่ได้หลายโอกาส ตามความเหมาะสมและบุคคลิกภาพ
ซึ่งบริษัทได้พัฒนานวัตกรรมผ้าทั้งในกลุ่มผ้ายืดและผ้าทอเพื่อให้มีคุณสมบัติพิเศษแตกต่างจากคู่แข่งขัน
โดยมีคุณภาพดี สวมใส่สบาย มีความคงทน นอกจากนี้ยังได้มีการพัฒนาในด้านรูปแบบให้มีความทันสมัย
ตลอดจนการออกแบบแพทเทิร์นเพื่อช่วยปกปิดรูปร่างเวลาสวมใส่เพื่อเสริมสร้างบุคคลิกภาพ
ซึ่งได้รับความสนใจจากผู้บริโภคกลุ่มเป้าหมาย

และในส่วนของแบรนด์ 360 (THREE SIX O) บริษัทได้ใช้กลยุทธ์ Product Development
ในการพัฒนาผลิตภัณฑ์ให้เป็นสินค้าสำหรับกลุ่มวัยรุ่นผู้หญิง ที่ตัดเย็บจากผ้าที่มีคุณภาพ
รูปแบบและสีสันที่หลากหลาย สวมใส่สบาย และใส่ได้หลากหลายโอกาส มีความทันสมัย ตามแฟชั่น

การพัฒนาด้านช่องทางการจัดจำหน่ายใหม่

ช่องทางการจัดจำหน่าย เป็นปัจจัยที่มีความสำคัญในการจัดจำหน่ายสินค้าไปยังผู้บริโภค
เพื่อให้สินค้าเข้าถึงกลุ่มเป้าหมายได้อย่างถูกต้องและมีประสิทธิภาพ และสำหรับสินค้าใหม่ทั้ง 2
แบรนด์ บริษัทได้เปิดร้านในลักษณะ Boutique และ Corner/Counter ในห้างสรรพสินค้าชั้นนำ
ในเขตกรุงเทพฯ และปริมณฑล โดยมีการเปิดสาขาแรกที่ ชั้น 2 โซนพลาซ่า
ห้างสรรพสินค้าเดอะมอลล์ สาขาท่าพระ และยังมีแผนขยายช่องทางการจัดจำหน่ายอื่นๆ
ในอนาคตเพื่อให้ครอบคลุมผู้บริโภคกลุ่มเป้าหมายในทุกพื้นที่ได้อย่างมีประสิทธิภาพ

การพัฒนาแผนการตลาดและการส่งเสริมการขาย

บริษัทให้ความสำคัญต่อการพัฒนาแผนการตลาดและส่งเสริมการขาย ได้จัดตั้งหน่วยงานการตลาด(
Marketing section) เฉพาะ
เพื่อรับผิดชอบดูแลบริหารงานในส่วนการตลาดและการส่งเสริมการขาย
โดยกำหนดเป็นแผนระยะยาว พิจารณาตามลักษณะและฤดูกาลของสินค้า
เนื่องจากเสื้อผ้าเป็นสินค้าแฟชั่นมีฤดูกาลในการขาย
จึงจำเป็นต้องมีการบริหารจัดการที่มีประสิทธิภาพและเป็นระบบ

บริษัทฯ ได้กำหนดให้มีกิจกรรมการส่งเสริมการขายอย่างต่อเนื่องในรูปแบบของโปรโมชั่นต่าง ๆ
เช่น การให้ส่วนลด การเป็นสมาชิก และการทำโปรโมชั่นร่วมกับสินค้าอื่น เป็นต้น
เพื่อเป็นการสร้างแรงจูงใจในการซื้อ นอกจากนี้ยังได้ติดตามสถานการณ์ด้านเศรษฐกิจและการเมือง
เพื่อสามารถปรับเปลี่ยนกลยุทธ์การดำเนินงานให้มีประสิทธิภาพ และทันต่อสถานการณ์ปัจจุบัน

การบริหารองค์กร

1.  พัฒนาประสิทธิภาพการผลิต เพื่อเป็นรากฐานการเติบโตและแข่งขันได้ในอุตสาหกรรมเดียวกัน

2.  มีความมั่นคงด้านการผลิต และการจัดจำหน่ายเป็นที่เชื่อถือของลูกค้า

3.  พัฒนาผลิตภัณฑ์ร่วมกับลูกค้า เพื่อตอบสนองความต้องการของผู้บริโภคขั้นปลาย

4.  พัฒนาตลาดให้ตอบรับกับลูกค้าเฉพาะกลุ่ม (Niche Market)
    และสร้างมูลค่าเพิ่มโดยเน้นพัฒนาผลิตภัณฑ์ที่เป็นความต้องการของลูกค้า (Customer
    Solution)

5.  สร้างพันธมิตรทางธุรกิจ เพื่อเสริมสร้างความแข็งแกร่งในธุรกิจ

  6. บริหารจัดการภายใต้ “เศรษฐกิจพอเพียง” และ “หลักการกำกับดูแลกิจการที่ดี”

4.3 การจัดผลิตภัณฑ์และบริการ

  ปัจจุบันบริษัทฯ มีสำนักงานใหญ่ และโรงงานสาขาอีก 3 แห่ง คือ

สำนักงาน + โรงงาน - 666 ถ.พระราม 3 แขวงบางโพงพาง เขตยานนาวา กรุงเทพฯ 10120

ผลิต : เสื้อผ้าบุรุษ สตรี เด็ก และชุดว่ายน้ำ

สาขาลำพูน - 77 หมู่ที่ 6 ถ.ลำปาง-เชียงใหม่ ต.บ้านกลาง อ.เมือง ลำพูน 51000

ผลิต : เสื้อผ้าบุรุษ สตรี และเด็ก

สาขากบินทร์บุรี - 216 หมู่ที่ 5 ถ.สุวรรณศร ต.นนทรี อ.กบินทร์บุรี ปราจีนบุรี 25110

ผลิต : เสื้อผ้าบุรุษ สตรี เด็ก และผ้ายืด

สาขาเวลโกรว์ - 114 หมู่ 5 ต.บางสมัคร อ.บางปะกง ฉะเชิงเทรา 24180

ผลิต : เสื้อผ้าบุรุษ และสตรี

กำลังการผลิตและปริมาณการผลิต

+-----------------------+--------------+---------------+--------------+
|                       | ปี 2552       | ปี 2551        | ปี 2550       |
+-----------------------+--------------+---------------+--------------+
| กำลังการผลิต (หน่วย :    | 1,158,000    | 1,363,200     | 1,240,907    |
| ตัว)                   |              |               |              |
|                       | 180,000      | 168,000       | 176,175      |
| - เสื้อผ้าบุรุษ และ ชุดเด็ก  |              |               |              |
|                       | 208,800      | 208,800       | 225,120      |
| - เสื้อผ้าสตรี            |              |               |              |
|                       |              |               |              |
| - ชุดว่ายน้ำ             |              |               |              |
+-----------------------+--------------+---------------+--------------+
| รวม                   | 1,546,800    | 1,740,000     | 1,642,202    |
+-----------------------+--------------+---------------+--------------+
| ปริมาณการผลิตจริง        | 931,943      | 1,000,456     | 1,215,350    |
|                       |              |               |              |
| - เสื้อผ้าบุรุษ และ ชุดเด็ก  | 169,212      | 128,709       | 154,700      |
|                       |              |               |              |
| - เสื้อผ้าสตรี            | 163,533      | 160,086       | 211,120      |
|                       |              |               |              |
| - ชุดว่ายน้ำ             |              |               |              |
+-----------------------+--------------+---------------+--------------+
| รวม                   | 1,264,688    | 1,289,251     | 1,581,170    |
+-----------------------+--------------+---------------+--------------+
| การใช้กำลังการผลิต (%)   | 81.76        | 74.09         | 96.28        |
+-----------------------+--------------+---------------+--------------+

หมายเหตุ : จำนวนกะที่สามารถผลิตได้จริง 1 กะ และจำนวนกะที่ผลิตจริง 1 กะ

การจัดหาผลิตภัณฑ์

บริษัทฯ จัดหาและสั่งซื้อวัตถุดิบในประเทศเป็นหลัก
เนื่องจากมีความเชื่อมั่นในคุณภาพและได้ร่วมพัฒนากับคู่ค้าอย่างต่อเนื่อง
เพื่อสนับสนุนการค้าในประเทศ ส่วนด้านผ้าถัก(Knitted Fabric)
ใช้ผลผลิตจากโรงถักผ้ายืดของบริษัท ซึ่งนับเป็นความได้เปรียบจากการที่บริษัทฯ
เป็นผู้ผลิตเสื้อยืดที่ครบวงจรตั้งแต่การออกแบบ การถักผ้า และกระบวนการผลิตเป็นเสื้อผ้าสำเร็จรูป
ทั้งนี้บริษัทได้ลงทุนในเครื่องจักร และเทคโนโลยีที่ทันสมัย
ควบคู่กับการพัฒนาศักยภาพในด้านฝีมือแรงงานให้มีทักษะที่ดีอย่างต่อเนื่อง
เพื่อเสริมสร้างกระบวนการผลิตให้มีประสิทธิภาพยิ่งขึ้น และจากการที่บริษัทฯ
ได้จัดตั้งโรงงานในเขตส่งเสริมการลงทุน โซน 3 ทำให้ได้สิทธิพิเศษจาก BOI
ก่อให้เกิดความได้เปรียบในการพัฒนาต้นทุน บริษัทฯ ได้ร่วมกับคู่ค้า (SUPPLIER)
ผลิตวัตถุดิบที่มีนวัตกรรมใหม่ ๆ
โดยคำนึงถึงการตอบสนองความต้องการของลูกค้าและเป็นมิตรกับสิ่งแวดล้อม
รักษาทรัพยากรธรรมชาติ

แหล่งวัตถุดิบของบริษัทมีทั้งในประเทศและต่างประเทศ สัดส่วนการซื้อวัตถุดิบประมาณร้อยละ 90
จากแหล่งผลิตภายใน และประมาณร้อยละ 10 นำเข้ามาจากต่างประเทศ
เพื่อตอบสนองความต้องการของลูกค้า
และเพิ่มความแปลกใหม่ของวัตถุดิบที่บ้านเราไม่สามารถผลิตได้ พร้อมนำนวัตกรรมใหม่ ๆ
มาพัฒนาคุณภาพวัตถุดิบเพื่อสร้างมูลค่าเพิ่มให้กับสินค้าและแบรนด์

4.4 งานที่ยังไม่ได้ส่งมอบ

- ไม่มี -